Il-prattika tas-snajja' fil-festi tradizzjonali Maltin Il-pittura L-arti fl-armar li naraw fil-festi maltin tvarja minn injam, għal arti f'disinji tad- dwal, xogħol fil-ħadid, xogħol fi-drapp u pittura. Il-pittura li naraw fuq il-bandalori u l-pavaljuni fil-toroq, tvarja minn suġġetti qaddisin u appostli għal dawk imsejħa allegoriji li huma xbihat ta' anġli jew puttini jerfgħu xi skudett jew simboli marbuta mal-qaddis/a jew il-martirju tiegħu/tagħha. Suġġetti oħra trattati huma avvenimenti mportanti fl-istorja tal- Parroċċa, tas-Soċjeta' jew tar-Raħal. Ir-ritratti fil-paġna li jmiss juru stadji differenti li l-pittur isegwi sabiex joħloq il- pittura. Il-pittur, għalkemm iżomm f'moħħu dak li jkun jixtieq il-klijent, juża l-immaġinazzjoni tiegħu sabiex joħloq pittura oriġinali skont l-istil li jkun jadotta. Ir-restawr tal-pittura Il-materjal li jintuża sabiex issir il-pittura jilgħab parti mportanti dwar kemm il- pittura tkun tiflaħ għall-elementi. Fi snin l-imgħoddija, kienet popolari ħafna iż- żebgħa taż-żejt fuq it-tila. Din it-teknika hija aktar adattata sabiex tintuża fuq pitturi li jinżammu ġewwa, dan għaliex il-materjal jifforma ċertu ħxuna li jwassal sabiex il-pittura tinqasam minħabba l-element tar-riħ. Fi snin aktar riċenti, minflok it-tila bdiet tintuża ix-xoqqa, li hija drapp b' materjal aktar ħafif u flessibli mit-tila. Kemm it-tila u anke ix-xoqqa jingħataw passati tal-ġibs sabiex jingħalqu l-pori tad-drapp. Bħala alternattiva għaż-żebgħa taż-żejt, Ilum tintuża dik bbażata fuq l-ilma— acrvlic, li hija aktar irqiqa u tiflaħ aktar għall-elementi. Dawn iż-żewġ materjali jagħmlu pittura biż-żebgħa acrvlic fuq ix-xoqqa, waħda iktar addattata għal armar estern. L-aħħar proċess li jsir wara li l-pittura tkun lesta hija li tingħata dik li tissejjaħ il- verniċetta, bħala protezzjoni sabiex iż-żebgħa u l-pittura jkunu ppreservati. Il-prattika tas-snajja' fil-festi tradizzjonali Maltin Ritratti li juru l-istadji differenti tal-pittura: mill-isketch tagħha sal-aħħar irtokki qabel ma' teħel mad-drapp.